فرخ سہیل گوئندی

فرخ سہیل گوئندی پاکستانی دانش ور، تجزیہ کار ہیں اور ایک پولٹیکل اور سوشل ایکٹویسٹ کی حیثیت سے جانے جاتے ہیں۔

 ابتدائی زندگی 
فرخ سہیل گوئندی 23اگست 1960ء کو سرگودھا میں پیدا ہوئے۔ پنجاب یونیورسٹی سے ایم اے پولیٹکل سائنس کیا اور پھر 2002ءمیں امریکا سے پیس بلڈنگ پروگرام کے تحت تنازعات کی یکسوئی میں ڈگری حاصل کی۔   حوالہ درکار

 فرخ سہیل گوئندی بحیثیت مصنف 
بحیثیت لکھاری وہ ترقی پسند نظریات رکھتے ہیں۔ وہ پاکستان کے قومی اخبار روزنامہ نئی بات اور روزنامہ جنگ میں ہفتہ وار کالم لکھتے رہے ہیں۔ ان کے موضوعات، عالمی سیاست، مشرقِ وسطیٰ، قومی سیاست اور ترکی ہیں۔ ترکیہ کے شاعر، دانشور اور سابق وزیر اعظم جناب بلند ایجوت کا کہنا ہے کہ ’’فرخ سہیل گوئندی، ترکی کی تاریخ، تہذیب، سیاست اور سماج پر کسی ترک دانشور سے کم گرفت نہیں رکھتے۔‘‘ https://www.dawnnews.tv/authors/2434/farrukh-sohail-goindi
فرخ سہیل گوئندی مختلف موضوعات پر اب تک دس سے زائد کتابیں بھی تحریر کرچکے ہیں۔ http://jumhooripublications.com/farrukh-sohail-goindi/

 میرا لہو، ذو الفقار علی بھٹو، سیاست و شہادت، 1986،
 پنجاب کا مسئلہ، 1988
 چوتھا مارشل لا 1989
 "Garrison Democracy (English)، 1990
 "Dynamics of Democracy in Developing countries (English)، 1998
 وارث میر، حریتِ فکر کا مجاہد
 بھٹو کا قتل کیسے ہوا، 2011
 سرمائے کے آقا، عالمی بینکاروں کی دہشت گردی، 2011
 ترکی ہی ترکی، 2014
 بکھرتا سماج، 2016
 لوگ در لوگ، 2019
 میں ہوں جہاں گرد، 2021 https://urdu.nayadaur.tv/26-Jul-2022/19999
 The Thirty Two, 2024  

 پاکستان ترکیہ تعلقات میں فرخ سہیل گوئندی کا کردار 
وہ پاکستان-ترکیہ تعلقات کے فروغ کے لیے پچھلی چار دہائیوں سے قلم و عمل سے کوشاں ہیں۔ وہ ترک تاریخ، تہذیب، سماج اور نظام کو جاننے اور تحقیق کی خاطر پچاس سے زائد مرتبہ ترکی کا سفر کرچکے ہیں۔ پاکستان ترکی تعلقات میں اُن کی علمی و تحقیقی نظر کو پاکستان کے سفارتی حلقوں میں قدر کی نگاہ سے دیکھا جاتا ہے۔ انھوں نے دونوں ممالک کے مابین موجود گہرے تاریخی رشتوں کو مزید گہرا کرنے کی خاطر ترک ادب کا پاکستان کی قومی زبان اردو میں ترجمہ کروایا۔ https://www.mukaalma.com/153052/
ترکی پر اُن کی رائے کو پاکستان کے عوامی، سیاسی حلقوں اور پالیسی ساز اداروں میں اہم مانا جاتا ہے۔ https://dailypakistan.com.pk/31-Jan-2022/1396959

 فرخ سہیل گوئندی بحیثیت اشاعت کار 
تحریر و تحقیق کے علاوہ انھوں نے اشاعت کاری کے حوالے سے پاکستان میں کام کیا ہے اور اپنے پبلشنگ ادارے جمہوری پبلیکیشنز کے زیراہتمام پاکستان اور دنیا کے نامور مصنفین، قائدین اور محققین کی کتب شائع کی ہیں۔ وہ اپنے اس ادارے کے تحت اب تک متعدد کتابوں کے اردو تراجم بھی شائع کر چکے ہیں۔ ان میں نائوم چومسکی، ہاورڈ زن، مہاتیر محمد، اورحان کمال، اورحان پاموک، احمت حمدی طانپنار، ایلف شفقhttps://jumhooripublications.com/elif-shafak سمیت کئی مصنفین اور ادیبوں کی تصنیفات کے اردو تراجم شامل ہیں۔

 الیکٹرانک میڈیا 
فرخ سہیل گوئندی 6 سال تک (2007ء-2013ء) پاکستان ٹیلی ویژن میں ’’تناظر‘‘ کے نام سے ایک پروگرام کے میزبان رہے جس میں وہ پاکستان کے رہنماؤں، دانشوروں اور محققین کے انٹرویوز کرتے رہے۔ https://www.youtube.com/watch?v=YE_SR7zIJDQ وہ NeoTv سے ’’دستک‘‘ کے نام سے نشر ہونے والے کرنٹ افیئرز کے پروگرام کے میزبان بھی رہے۔

 حوالہ جات 

زمرہ:1960ء کی پیدائشیں
زمرہ:بقید حیات شخصیات
زمرہ:پاکستانی صحافی
زمرہ:پاکستانی مسلم شخصیات
زمرہ:پاکستانی مصنفین
زمرہ:فضلا جامعہ پنجاب
زمرہ:لاہوری شخصیات
زمرہ:لاہور کے مصنفین